هوارد كارتر

هوارد كارتر (9 مايو 1874 - 2 مارس 1939)  عالم أثار إنجليزى وخبير بعلوم المصريات. اتولد فى مدينة لندن حى كينسينجتون، قضى طفولته بشكل اساسى فى سوافهام، نورفولك فعاش مع عماته، أشتهر بسبب اكتشافه لمقبرة توت عنخ آمون بوادى الملوك، الأقصر، مصر.

 مقبرة توت عنخ امون 

فى سنة 1907 بعد سنين من البحث والتنقيب، تعرف كارتر على اللورد كارنارفون، اللى كان واحد من الهواة المتحمسين واللى كان على استعداد لتمويل بعثات كارتر الاستكشافية لا صبح كارتر المسئول عن كل أعمال التنقيب لكارنافون.

قام كارنافون بتمويل بحث كارتر عن الفرعون المجهول مسبقا توت عنخ امون، واللى اكتشفه كارتر، بعد شوية شهور من التنقيب والبحث بدون فايده، فاصبح اللورد كارنارفون غير راضى عن النتائج وفشل استثماراته، وفى سنة 1922، ادا كارتر موسم واحد أخير لإكمال أعمال التنقيب.


فى 4 نوفمبر سنة 1922 بعد 15 سنه من البحث وجد كارتر مقبرة توت عنخ أمون "ك.ف62" اللى كانت احسن مقبرة اتوجدت على مر التاريخ لم تمس على ايد بوادى الملوك، فارسل برقية للورد كارنارفون للحضور فورا لمصر، وفى 26 نوفمبر سنة 1922، مع كارنارفون و أبنتة، وحضور تانيهن، قام كارتر بعمل "الكسر الصغير" الشهير فى الزاوية الشمال لمدخل المقبرة، وبقت بادية للعين بواسطة ضوء شمعة، فشوهدت الأثار الذهبية الخاصة بالمقبرة و الكنوز الأثرية من خشب الأبنوس اللى كانت على حالها من وقت الدفن.

وحتى الوقت ده كان كارتر ما يعرفش بعد هل هيا "مقبرة أم مجرد مخبأ" ولكنه تأكد لما شاهد ختم واضح ب واحد من الأبواب المحروسة بين تمثالين. ولما سـأله كارنارفون "هل وجدت شيء" قال نعم "أشياء مذهلة".
King Tutankhamen's Tomb

ترجع أهمية مجموعة الملك توت عنخ آمون للكتير من الاسباب؛ اولها أن كنز الملك توت عنخ امون هو اكمل كنز ملكى اتوجد ولا نظير له، إذ يتكون من 358 قطعة تشمل القناع الذهبى الرائع وثلاثة توابيت على هيئة الانسان، احدها من الذهب الخالص والآخران من خشب مذهب. ثانيا:ًأن تلك الأمتعة تعود الى العيلة الثامنة عشر اشهر و أزهى عصور الدولة الحديثة  انفتحت البلاد على أقاليم الشرق الادنى القديم بفضل الحملات العسكرية والعلاقات التجارية من تصدير واستيراد للموارد والمنتجات المصنعة ونشاط اهل الحرف والفنانين. و أخير؛ أن دى المجموعة الهائلة قد فضلت فى مصر، وتوضح كيف كان القبر الملكى يجهز ويعد فهناك أمتعة الحياة اليومية كالدمى واللعب، بعدين مجموعة من أثاث مكتمل و أدوات ومعدات حربية، وتماثيل للأرباب تتعلق بدفن الملك وما يؤدى له من شعائر، وبوق توت عنخ آمون الشهير المصنوع من الفضة و أخر من النحاس، وكل دى المحتويات دلوقتى  بالمتحف المصرى بالقاهرة. رابع: من ده الكنز او المجموعة الهائلة نتعرف على الكثير من حياة الملك وحبة للصيد وعلاقته بمراته "عنخ أسن آمون" اللى من المعتقد أن تكون قريبته، بالإضافة لمعرفة أهم اعماله وحاشيته، و أخير كرسى العرش الوحيد اللى وصل لنا من حضارة المصريين القدماء.
 مصادر 

تصنيف:مواليد 1874
تصنيف:وفيات 1939
تصنيف:علما مصريات انجليز
تصنيف:علما بريطانيين
تصنيف:مرضى السرطان